
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1773 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Νομικού Προ¬ 
σώπου με την επωνυμία «Δημοτικό Ωδείο Λάρισας» 1 
Τροποποίηση της συστατικής πράξης του Νομικού 
Προσώπου με την επωνυμία «Δημοτική Πινακοθή¬ 
κη Λάρισας - Μουσείο Γ.Ι. Κατσίγρα». 2 

Τροποποίηση της συστατικής πράξης του Νομικού 
Προσώπου με την επωνυμία «Πολιτιστικός Οργα¬ 
νισμός Λαρισαίων». 3 

Τροποποίηση της συστατικής πράξης του Νομικού 
Προσώπου με την επωνυμία «Δημοτικό Αστερο¬ 
σκοπείο Λάρισας «Ο ΑΡΙΣΤΕΥΣ». 4 


Σύσταση της κοινής εταιρείας με την επωνυμία «ΑΝΩ¬ 
ΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ 
ΔΙΚΤΥΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ.» με δ.τ. 
«ΚΑΡΝΤΛΙΝΚ Α.Ε.» από τις εταιρείες «ΑΛΦΑ ΤΡΑ¬ 
ΠΕΖΑ ΑΝΩΝΥΜΟΣ ΕΤΑΙΡΙΑ» και «ΤΡΑΠΕΖΑ ΕΡΘ 


ΕυΠΟΒΑΝΚ ΕΗΟΑ8ΙΑ3 ΑΝΩΝΥΜΟΣ ΕΤΑΙΡΙΑ». 5 

ΑΠΟΦΑΣΕΙ Σ 

Αριθμ. 19712 (1) 


Τροποποίηση της συστατικής πράξης του Νομικού Προ¬ 
σώπου με την επωνυμία «Δημοτικό Ωδείο Λάρισας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του π.δ. 410/1995. 

2) Τις διατάξεις του άρθρου 9 του ν. 2503/1997. 

3) Τις διατάξεις του άρθρου 25 παρ. 1 ια του ν. 3202/ 
2003. 

4) Το από 17.11.1930 Νομοθετικό Διάταγμα (ΦΕΚ 377/ 
τ.Α'/1930), περί συστάσεως Νομικού Προσώπου με την 
επωνυμία «Δημοτικό Ωδείο Λάρισας». 

5) Την υπ’ αριθμ. 2682/2001 (ΦΕΚ 597/20 ΟΙ/τ.Β.') από¬ 
φασή μας, περί παροχής εξουσιοδότησης υπογραφής 
στον Προϊστάμενο της Δ/νσης Αυτ/σης και Αποκ/σης 
«Με εντολή Γενικού Γραμματέα Περιφέρειας». 

6) Την υπ’ αριθμ. 759/2006 απόφαση του Δημοτικού 
Συμβουλίου Λάρισας, περί τροποποίησης της συστατι¬ 
κής πράξης του Νομικού Προσώπου, αποφασίζουμε: 

Εγκρίνουμε την υπ’ αριθμ. 759/2006 απόφαση του Δη¬ 
μοτικού Συμβουλίου Λάρισας με την οποία τροποποιεί 


6 Δεκεμβρίου 2006 

την υπ’ αριθμ. 94/1930 (ΦΕΚ 377/τ.Α'/1930) όμοια απόφασή 
του περί σύστασης Νομικού Προσώπου με την επωνυμία 
«Δημοτικό Ωδείο Λάρισας», όπως μεταγενέστερα τρο¬ 
ποποιήθηκε, ως προς το ποσό της επιχορήγησης και 
ορίζουμε ότι στο εξής η ετήσια επιχορήγηση από το δήμο 
Λάρισας, θα ανέρχεται στο ποσό των 850.000,00 ευρώ. 

Με την παρούσα απόφαση προκαλείται δαπάνη σε 
βάρος του προϋπολογισμού του δήμου Λάρισας για το 
οικ. έτος 2006 ύψους 850.000,00 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Νοεμβρίου 2006 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

Αριθμ. 19711 (2) 

Τροποποίηση της συστατικής πράξης του Νομικού Προ¬ 
σώπου με την επωνυμία «Δημοτική Πινακοθήκη Λά¬ 
ρισας - Μουσείο Γ.Ι. Κατσίγρα». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του π.δ. 410/1995. 

2) Τις διατάξεις των άρθρων 2 και 6 του ν. 2503/1997. 

3) Τις διατάξεις του άρθρου 1 του ν. 2469/1997. 

4) Τις διατάξεις του άρθρου 25 παρ. 1 ια του ν. 3202/ 
2003. 

5) Την υπ’ αριθμ. 22127/18.11.1983 (ΦΕΚ 724/τ.Β'/83) από¬ 
φαση του Νομάρχη Λάρισας κερί συστάσεως Νομικού 
Προσώπου με την επωνυμία «Δημοτική Πινακοθήκη Λά¬ 
ρισας - Μουσείο Γ. I. Κατσίγρα», όπως τροποποιήθηκε. 

6) Την υπ’ αριθμ. 2682/2001 (ΦΕΚ 597/2001/τ.Β/) από¬ 
φασή μας, περί παροχής εξουσιοδότησης υπογραφής 
στον Προϊστάμενο της Δ/νσης Αυτ/σης και Αποκ/σης 
«Με εντολή Γ ενικού Γ ραμματέα Περιφέρειας». 

7) Την υπ’ αριθμ. 758/2006 απόφαση του Δημοτικού 
Συμβουλίου Λάρισας, περί τροποποίησης της συστατι¬ 
κής πράξης του Νομικού Προσώπου, αποφασίζουμε: 

Τροποποιούμε την υπ’ αριθμ. 22127/1983 (ΦΕΚ 724/ 
τ.Β783) απόφαση του Νομάρχη Λάρισας περί σύστασης 
Νομικού Προσώπου με την επωνυμία «Δημοτική Πινακο¬ 
θήκη Λάρισας-Μουσείο Γ. I. Κατσίγρα» ως προς το ποσό 
της επιχορήγησης και ορίζουμε ότι στο εξής η ετήσια 
επιχορήγηση από το δήμο Λάρισας, θα ανέρχεται στο 
ποσό των 300.000,00 ευρώ. 

















24174 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του δήμου Λάρισας για το οικ. 
έτος 2006 και για τα λοιπά έτη, ύψους 300.000,00 ευρώ 

Κατά τα λοιπά ισχύει η υπ’ αριθμ. 22127/1983 απόφαση 
του Νομάρχη Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Νοεμβρίου 2006 
Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

Αριθμ. 19706 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Πολιτιστικός Οργανισμός 
Λαρισαίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη τις διατάξεις : 

1) Τις διατάξεις του άρθρου 203 του π.δ. 410/1995. 

2) Τις διατάξεις των άρθρων 2 και 6 του ν. 2503/1997. 

3) Τις διατάξεις του άρθρου 1 του ν. 2469/1997. 

4) Τις διατάξεις του άρθρου 25 παρ. 1 ια του ν. 3202/ 
2003. 

5) Την υπ’ αριθμ. 2682/2001 (ΦΕΚ 597/2001/τ.Β/) από¬ 
φασή μας, περί παροχής εξουσιοδότησης υπογραφής 
στον Προϊστάμενο της Δ/νσης Αυτ/σης και Αποκ/σης 
«Με εντολή Γ ενικού Γ ραμματέα Περιφέρειας». 

6) Το υπ’ αριθμ. 295/1982 π.δ. περί σύστασης Νομικού 
Προσώπου με την επωνυμία «Πολιτιστικός Οργανισμός 
Δήμου Λαρισαίων», όπως τροποποιήθηκε. 

7) Την υπ’ αριθμ. 754/2006 απόφαση του Δημοτικού 
Συμβουλίου Λάρισας, περί τροποποίησης της συστατι¬ 
κής πράξης του Νομικού Προσώπου, αποφασίζουμε: 

Εγκρίνουμε την υπ’ αριθμ. 754/2006 απόφαση του Δημο¬ 
τικού Συμβουλίου Λάρισας με την οποία τροποποιεί την 
υπ’ αριθμ. 125/1981 όπως τροποποιήθηκε και συμπληρώθηκε 
με την υπ’ αριθμ. 303/1981 απόφαση Δημοτικού Συμβούλου 
(ΦΕΚ 52/29.4.1982 τ.Α') περί σύστασης Νομικού Προσώπου 
με την επωνυμία «Πολιτιστικός Οργανισμός Δήμου Λαρι- 
σαίων» ως προς το ποσό της επιχορήγησης και ορίζουμε 
ότι στο εξής η ετήσια επιχορήγηση από το δήμο Λαρισαί- 
ων θα ανέρχεται στο ποσό των 520.000,00 ευρώ. 

Με την παρούσα απόφαση προκαλείται δαπάνη σε 
βάρος του προϋπολογισμού του δήμου Λαρισαίων, για 
το οικ. έτος 2006. ύψους 520.000,00 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λάρισα, 20 Νοεμβρίου 2006 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

Αριθμ. 19710 (4) 

Τροποποίηση της συστατικής πράξης του Νομικού Προ¬ 
σώπου με την επωνυμία «Δημοτικό Αστεροσκοπείο 
Λάρισας «Ο ΑΡΙΣΤΕΥΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις : 

1) Τις διατάξεις του άρθρου 203 του π.δ. 410/1995. 

2) Τις διατάξεις των άρθρων 2 και 6 του ν. 2503/1997. 


3) Τις διατάξεις του άρθρου 1 του ν. 2469/1997. 

4) Τ ις διατάξεις του άρθρου 25 παρ. 1 ια του ν. 3202/ 
2003. 

5) Την υπ’ αριθμ. 2682/2001 (ΦΕΚ 597/2001/τ.Β.') από¬ 
φασή μας, περί παροχής εξουσιοδότησης υπογραφής 
στον Προϊστάμενο της Δ/νσης Αυτ/σης και Αποκ/σης 
«Με εντολή Γ ενικού Γ ραμματέα Περιφέρειας». 

6) Την υπ’ αριθμ. 6808/1989 (ΦΕΚ 324 τ.Β73.5.1989) από¬ 
φαση του Νομάρχη Λάρισας περί σύστασης Νομικού 
Προσώπου με την επωνυμία «Δημοτικό Αστεροσκοπείο 
Λάρισας «Ο ΑΡΙΣΤΕΥΣ», όπως τροποποιήθηκε. 

7) Την υπ’ αριθμ. 75/2006 απόφαση του Δημοτικού Συμ¬ 
βουλίου Λάρισας, περί τροποποίησης της συστατικής 
πράξης του Νομικού Προσώπου, αποφασίζουμε: 

Τροποποιούμε την υπ’ αριθμ. 6808/1989 (ΦΕΚ 324 
τ.Β73.5.1989) απόφαση του Νομάρχη Λάρισας, όπως τρο¬ 
ποποιήθηκε και συμπληρώθηκε με μεταγενέστερες απο¬ 
φάσεις, περί σύστασης Νομικού Προσώπου με την επω¬ 
νυμία «Δημοτικό Αστεροσκοπείο Λάρισας «Ο ΑΡΙΣΤΕΥΣ» 
ως προς το ποσό της επιχορήγησης και ορίζουμε ότι στο 
εξής η ετήσια επιχορήγηση από το δήμο Λαρισαίων θα 
ανέρχεται στο ποσό των 40.000,00 ευρώ. 

Με την παρούσα απόφαση προκαλείται δαπάνη σε 
βάρος του προϋπολογισμού του δήμου Λαρισαίων, για 
το οικ. έτος 2006. ύψους 40.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Νοεμβρίου 2006 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 

-♦- 

(5) 

Σύσταση της κοινής εταιρείας με την επωνυμία «ΑΝΩ¬ 
ΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ ΔΙ¬ 
ΚΤΥΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ» με δ.τ. «ΚΑΡ- 
ΝΤΛΙΝΚ ΑΈ.» από τις εταιρείες «ΑΛΦΑ ΤΡΑΠΕΖΑ 
ΑΝΩΝΥΜΟΣ ΕΤΑΙΡΙΑ» και «ΤΡΑΠΕΖΑ ΕΡΘ ΕΙΙΒΟΒΑΝΚ 
ΕΒΟΑ8ΙΑ3 ΑΝΩΝΥΜΟΣ ΕΤΑΙΡΙΑ». 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Β' 
ΑΠΟΦΑΣΗ 1 ΑΡΙΘΜ. 321Λ//2006 

Συνεδρίασε στην αίθουσα συνεδριάσεων του 1ου ορόφου 
των γραφείων της, επί της οδού Κότσικα ΙΑ, Αθήνα, την 
26η Ιουλίου 2006, ημέρα Τετάρτη και ώρα 10:30, με την 
εξής σύνθεση: 

Προεδρεύουσα : Αριστέα Σινανιώτη 

Μέλη : Χρήστος Ιωάννου 

Δέσποινα Κλαβανίδου, λόγω κωλύματος του τακτικού 
μέλους Βασιλείου - Σπυρίδωνα Χριστιανού 

Αθανάσιος Στεφόπουλος, λόγω κωλύματος του τακτι¬ 
κού μέλους Γεωργίας Μπεχρή - Κεχαγιόγλου 

Γραμματέας : Ολγα-Ανίτα Ραφτοπούλου, κωλυομένης 
της τακτικής Αικατερίνης Τριβέλη 


1 Από την παρούσα απόφαση έχουν παραλειφθεί, 
σύμφωνα με το άρθρο 23 παρ. 7 του Κανονισμού 
Λειτουργίας καιΔιαχείρισης της Επιτροπής Ανταγωνισμού 
(ΦΕΚ 361/Β74.4.2001), τα στοιχεία εκείνα, τα οποία κρίθηκε 
ότι αποτελούν επιχειρηματικό απόρρητο. Στη θέση των 
στοιχείων που έχουν παραλειφθεί υπάρχει η ένδειξη 
[...]/Οπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή 
με γενικές περιγραφές (εντός [...]). 

Τα λοιπά Τακτικά ή/και Αναπληρωματικά Μέλη της 
Επιτροπής Ανταγωνισμού, αν και προσκληθέντα, δεν 
προσήλθαν στη συνεδρίαση, λόγω δικαιολογημένου 
κωλύματος. 

Θέμα της συνεδρίασης ήταν η λήψη απόφασης επί της 
προηγούμενης γνωστοποίησης, σύμφωνα με το άρθρο 21 
ν. 703/1977, όπως ισχύει, σύστασης της κοινής εταιρείας 
με την επωνυμία «ΑΝΩΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ 
ΚΑΙ ΛΕΙΤΟΥΡΓΙΑΣ ΔΙΚΤΥΩΝ ΗΛΕΚΤΡΟΝΙΚΩΝ ΣΥΝΑΛ¬ 
ΛΑΓΩΝ» και με διακριτικό τίτλο «ΚΑΡΝΤΛΙΝΚ Α.Ε.» από 
τις εταιρείες «ΑΛΦΑ ΤΡΑΠΕΖΑ ΑΝΩΝΥΜΟΣ ΕΤΑΙΡΙΑ» 
και «ΤΡΑΠΕΖΑ ΕΡΟ ΕυΒΟΒΑΝΚ ΕΒΟΑ3ΙΑ3 ΑΝΩΝΥΜΟΣ 
ΕΤΑΙΡΙΑ». 

Στη συνεδρίαση παρέστησαν οι γνωστοποιούσες 
εταιρείες: «ΑΛΦΑ ΤΡΑΠΕΖΑ ΑΝΩΝΥΜΟΣ ΕΤΑΙΡΙΑ» και 
«ΤΡΑΠΕΖΑ ΕΡΟ ΕΙΙΒΟΒΑΝΚ ΕΒΟΑ3ΙΑ3 ΑΝΩΝΥΜΟΣ 
ΕΤΑΙΡΙΑ» δια της πληρεξούσιας δικηγόρου τους Αικα¬ 
τερίνης Μαλάνου. 

Στην αρχή της συζήτησης, τον λόγο έλαβε η εκτε- 
λούσα χρέη Γενικής Εισηγήτριας Μαρίνα Σταυροπού- 
λου, Προϊσταμένη της Διεύθυνσης Νομικών Υπηρεσιών 
της Γενικής Διεύθυνσης Ανταγωνισμού (εφεξής και 
Γ.Δ.Α.), κωλυομένου του Γενικού Διευθυντή Παναγιώτη 
Αδαμόπουλου, η οποία ανέπτυξε συνοπτικά τη γρα¬ 
πτή εισήγηση της Υπηρεσίας και πρότεινε τη χορήγη¬ 
ση αρνητικής πιστοποίησης κατά το άρθρο 11 του ν. 
703/1977, όπως ισχύει, στις εταιρείες «ΑΛΦΑ ΤΡΑΠΕΖΑ 
ΑΝΩΝΥΜΟΣ ΕΤΑΙΡΙΑ» και «ΤΡΑΠΕΖΑ ΕΡΟ ΕΙΙΒΟΒΑΝΚ 
ΕΒΟΑ3ΙΑ3 ΑΝΩΝΥΜΟΣ ΕΤΑΙΡΙΑ» για την από κοινού 
σύσταση της Ανώνυμης Εταιρείας με την επωνυμία 
«ΑΝΩΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ 
ΔΙΚΤΥΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ» και με δια¬ 
κριτικό τίτλο “ΚΑΡΝΤΛΙΝΚ Α.Ε.”. 

Στη συνέχεια τον λόγο έλαβε η πληρεξούσια δικηγό¬ 
ρος των γνωστοποιουσών εταιρειών, η οποία συντάχθη¬ 
κε με την εισήγηση της Γ.Δ.Α. και ζήτησε τη χορήγηση 
αρνητικής πιστοποίησης, σύμφωνα με το άρθρο 11 παρ. 
1 του ν. 703/1977, όπως ισχύει. 

Η Επιτροπή Ανταγωνισμού - Τμήμα Β' συνήλθε σε 
Διάσκεψη την 2α Νοεμβρίου 2006, ημέρα Πέμπτη και 
ώρα 13:00 στην ως άνω αίθουσα συνεδριάσεων του 1ου 
ορόφου των Γ ραφείων της, και αφού έλαβε υπόψη της 
τα στοιχεία του σχετικού φακέλου και την Εισήγηση 
της Γ.Δ.Α.. 

ΣΚΕΦΘΗΚΕ ΩΣ ΕΞΗΣ : 

I. ΙΣΤΟΡΙΚΟ 

Με το από 27.7.2004 (ημ. αριθ. πρωτ. 3931) έγγραφο 
των εταιρειών «ΑΛΦΑ ΤΡΑΠΕΖΑ ΑΝΩΝΥΜΟΣ ΕΤΑΙΡΙΑ» 
(εφεξής ΑίΡΗΑ ΒΑΝΚ) και «ΤΡΑΠΕΖΑ ΕΡΟ ΕΙΙΒΟΒΑΝΚ 
ΕΒΟΑ3ΙΑ3 ΑΝΩΝΥΜΗ ΕΤΑΙΡΙΑ» (εφεξής ΕυΒΟΒΑΝΚ 
ΕΒΟΑ3ΙΑ3), γνωστοποιήθηκε στην Υπηρεσία, σύμφωνα 
με το άρθρο 21 του ν. 703/1977, όπως ισχύει, το από 
29.6.2004 συμβόλαιο (Καταστατικό της εταιρείας) που 
υπογράφηκε μεταξύ των παραπάνω εταιρειών, το οποίο 
αφορά την από κοινού σύσταση Ανώνυμης Εταιρείας 
σύμφωνα με τον κ.ν. 2190/1920 με την επωνυμία «ΑΝΩΝΥ¬ 
ΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ ΔΙΚΤΥΩΝ 
ΗΛΕΚΤΡΟΝΙΚΩΝ ΣΥΝΑΛΛΑΓΩΝ» και με διακριτικό τίτλο 
«ΚΑΡΝΤΛΙΝΚ Α.Ε.» (εφεξής ΟΑΒϋϋΝΚ). 

Με το ίδιο έγγραφό τους οι συμπράττουσες επιχει¬ 
ρήσεις αιτούνται την έκδοση αρνητικής πιστοποίησης 
σύμφωνα με το άρθρο 11 παρ. 1 του ν. 703/1977, όπως 


ισχύει, ή τη χορήγηση εξαίρεσης με βάση το άρθρο 1 
παρ. 3 του παραπάνω νόμου. 

1. Σύσταση Κοινής θυγατρικής 

Στις 29 Ιουνίου 2004 η “ΑΕΡΗΑ ΒΑΝΚ” και η 
“ΕυΒΟΒΑΝΚ ΕΒΟΑ3ΙΑ3” μέσω των εκπροσώπων τους 
υπέγραψαν το υπ’ αριθμ. 33.418 /29.6.2004 συμβόλαιο, 
με το οποίο δηλώνουν ότι συνιστούν Ανώνυμη Εται¬ 
ρεία κατά τις διατάξεις του ν. 2190/1920 «περί Ανωνύ¬ 
μων Εταιρειών», όπως ισχύει, και της λοιπής συναφούς 
νομοθεσίας. 

Η νεοσυσταθείσα εταιρεία φέρει την επωνυμία «ΑΝΩ¬ 
ΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ ΔΙΚΤΥ¬ 
ΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ ΚΑΡΝΤΛΙΝΚ» και τον 
διακριτικό τίτλο «ΚΑΡΝΤΛΙΝΚ Α.Ε.». Η καταχώρηση της 
υπ’ αριθμ. 25329/2004 απόφασης σύστασης και έγκρισης 
του καταστατικού της στο Μητρώο Ανωνύμων Εταιρειών 
της Νομαρχίας Αθηνών έγινε την 23.7.2004 και έλαβε 
αριθ. μητρώου 57121 /01 /Β/04/321. 

Έδρα της εταιρείας ορίζεται ο Δήμος Αθηναίων και 
με απόφαση του Διοικητικού Συμβουλίου είναι δυνατή η 
ίδρυση υποκαταστημάτων, παραρτημάτων, πρακτορεί¬ 
ων ή γραφείων στην Ελλάδα ή στην αλλοδαπή. 

Η διάρκεια της εταιρείας ορίζεται εικοσιπενταετής 
(25ετής) και μπορεί να παραταθεί ή να συντμηθεί με 
απόφαση της Γ ενικής Συνέλευσης. 

Αποκλειστικοί μέτοχοι της ως άνω εταιρείας με 
ποσοστό 50% ο καθένας είναι η “ΑίΡΗΑ ΒΑΝΚ” και η 
“ΕυΒΟΒΑΝΚ ΕΒΟΑ3ΙΑ5“. 

Το μετοχικό κεφάλαιο της εταιρείας ΟΑΒΩΙΙΝΚ, πο¬ 
σού 100.000 Ευρώ καλύπτουν οι ιδρυτές ως εξής: η 
“ΑίΡΗΑ ΒΑΝΚ” εισέφερε 50.000 Ευρώ και αναλαμβάνει 
500 μετοχές ονομαστικής αξίας 100 Ευρώ η κάθε μία, η 
δε “ΕυΒΟΒΑΝΚ ΕΒΟΑ3ΙΑ3“, εισέφερε 50.000 Ευρώ και 
αναλαμβάνει, επίσης, 500 μετοχές ονομαστικής αξίας 
100 Ευρώ η κάθε μία. 

Το Διοικητικό Συμβούλιο της εταιρείας απαρτίζεται 
από έξι (6) μέλη που εκλέγονται από τη Γ ενική Συνέλευση 
για διετή θητεία και η οποία ουδέποτε δύναται να 
υπερβαίνει τα έξι χρόνια. 

Το Δ.Σ. βρίσκεται σε απαρτία όταν παρευρίσκονται 
σε αυτό τα 5/6 του συνολικού αριθμού των συμβούλων, 
ουδέποτε όμως ο αριθμός των παρόντων συμβούλων 
μπορεί να είναι μικρότερος των τεσσάρων (4). 

Τα πρώτα μέλη του Δ.Σ. είναι: 1) [...], γενικός διευθυντής 
της “ΕυΒΟΒΑΝΚ ΕΒΟΑ3ΙΑ3”, 2) [...], σύμβουλος διοικήσε- 
ως της “ΑίΡΗΑ ΒΑΝΚ”, 3) [...], διευθυντής διευθύνσεως 
καρτών της “ΑίΡΗΑ ΒΑΝΚ”, 4) [...], αναπληρωτής διευ- 
θύνων σύμβουλος της “ΕυΒΟΒΑΝΚ ΕΒΘΑ3ΙΑ5", 5) [...], 
εντεταλμένος γενικός διευθυντής της “ΑίΡΗΑ ΒΑΝΚ”, και 
6) [...] εμπορικός διευθυντής της εταιρείας “ΕυΒΟΒΑΝΚ 
ΟΑΒΩ3 ΠΡΟΪΟΝΤΑ ΚΑΤΑΝΑΛΩΤΙΚΗΣ ΠΙΣΤΗΣ ΚΑΙ ΣΥΝΑ¬ 
ΦΕΙΣ ΥΠΗΡΕΣΙΕΣ Α.Ε.”. 

Ο σκοπός της κοινής επιχείρησης με βάση το κατα¬ 
στατικό της περιλαμβάνει τις ακόλουθες δραστηριότη¬ 
τες : (α) τη διαχείριση εμπορικού δικτύου συναλλαγών 
μέσω ηλεκτρονικών και άλλων τερματικών μηχανημάτων 
ΡοίπΙε οί 5αΙθ (Ρ03), (β) την καλή λειτουργία και συντή¬ 
ρηση του παραπάνω δικτύου, και (γ) την προώθηση του 
δικτύου Ρ03. 

Με βάση τα στοιχεία τα οποία προσκόμισαν οι συ¬ 
μπράττουσες εταιρείες, η κοινή εταιρεία [...]. 

Μετά τη λειτουργία της κοινής επιχείρησης, στην αγο¬ 
ρά θα επέλθουν οι εξής αλλαγές : [...]. 

Έτσι, σύμφωνα με τις εκτιμήσεις των συμπραττουσών 
εταιρειών: 

α) [...]■ 
β) [-], 

γ) η νέα εταιρεία θα συμβάλει στην καλύτερη διανομή 
των σχετικών υπηρεσιών, αφού θα δραστηριοποιείται 
αποκλειστικά στον τομέα αυτό και θα είναι πιο ευέλικτη 
από οποιαδήποτε πιστωτικό ίδρυμα, 

δ) θα συμβάλει στην προώθηση της τεχνικής και οι¬ 
κονομικής προόδου, καθώς θα διαθέτει την απαραίτητη 
τεχνογνωσία για την εφαρμογή νέων τεχνικών μεθόδων 
που θα βοηθήσουν στον εκσυγχρονισμό και επέκταση 
του δικτύου, ούτως ώστε να ωφεληθούν και οι επιχειρή¬ 
σεις στις οποίες έχουν τοποθετηθεί μηχανήματα Ρ03 
λόγω της ταχύτερης εξυπηρέτησης και της μεγαλύτε¬ 
ρης αξιοπιστίας του συστήματος καθώς και οι κάτοχοι 
πιστωτικών καρτών, 

ε) δεν εμποδίζονται άλλες τράπεζες να επιτύχουν 
τον ίδιο στόχο, δεν εμποδίζονται οι έμποροι να επιλέ- 
ξουν την τράπεζα με την οποία θα συνεργάζεται και 
τέλος οι κάτοχοι πιστωτικών καρτών άλλων Τραπεζών 
θα δύνανται να χρησιμοποιούν τα τερματικά της κοινής 
εταιρείας όπως και σήμερα. 

Οι συμπράττουσες εταιρείες δήλωσαν ρητά ότι η 
“ΘΑΒΩΕΙΝΚ” δεν θα έχει ανεξάρτητη οικονομική οντό¬ 
τητα ή δική της εμπορική και οικονομική πολιτική, θα 
στελεχωθεί δε από το ήδη υπάρχον προσωπικό των 
συμπραττουσών εταιρειών. 

2. Σύμβαση Συνεργασίας 

Στη συνέχεια, με το υπ’ αριθ. 2134/18.4.2005 έγγραφό 
τους οι γνωστοποιούσες εταιρείες και η παραπάνω ανα- 
φερόμενη συσταθείσα από αυτούς εταιρεία ΘΑΒΩΕΙΝΚ 
κατέθεσαν το από 11.4.2005 σχέδιο σύμβασης συνερ¬ 
γασίας τους, όπου αναφέρονται, μεταξύ άλλων, τα πα¬ 
ρακάτω: 

Αντικείμενο της συμβάσεως 

Οι τράπεζες αναθέτουν την παροχή υποστηρικτικών 
υπηρεσιών στο δίκτυο των Συσκευών τους στην ΕΤΑΙΡΙΑ, 
η οποία, αποδεχόμενη τούτο, θα παρέχει υπηρεσίες 
τεχνικής υποστήριξης και συντήρησης των συσκευών για 
την αποδοχή των καρτών και συναφείς συμβουλευτικές 
και λοιπές υπηρεσίες στις συνεργαζόμενες επιχειρήσεις, 
δυνάμει των Συμβάσεων Αποδοχής Καρτών, τις οποίες 
είχε ήδη υπογράψει ή θα υπογράψει στο μέλλον έκαστη 
ΤΡΑΠΕΖΑ με τις συνεργαζόμενες επιχειρήσεις. 

Ειδικότερα η ΘΑΗΩΕΙΝΚ θα παρέχει σε κάθε μια από 
τις συμμετέχουσες Τράπεζες, υπηρεσίες που έχουν 
σχέση με : (ί) Την τεχνική υποστήριξη και συντήρηση 
των συσκευών είτε από την ίδια είτε από τρίτες 
τεχνικές εταιρείες, (μ) Τη γενική εξυπηρέτηση της 
κάθε συνεργαζόμενης επιχείρησης για λογαριασμό 
εκάστης των Τραπεζών, με την παροχή κάθε συναφούς 
διευκρινίσεως ή πληροφορίας καθώς και με την 
προώθηση τυχόν σχετικών αιτημάτων της στα αρμόδια 
τμήματα έκαστης Τράπεζας, (μι) Την παρακολούθηση της 
παραγγελίας, αγοράς και της αποστολής των Συσκευών 
από και προς τις συνεργαζόμενες επιχειρήσεις, (ίν) 
Τη φύλαξη των συσκευών, (ν) Τη σηματοδότηση των 
συνεργαζόμενων επιχειρήσεων, (νί) Τη διαχείριση του 
συστήματος διαχείρισης τερματικών, (νϋ) Την προώθηση 
του δικτύου των συνεργαζόμενων επιχειρήσεων, (νϋί) 
Την παροχή συμβουλευτικών υπηρεσιών σχετικά με τις 
συσκευές. 


Από την εν λόγω σύμβαση συνεργασίας προκύπτουν 
οι ακόλουθες υποχρεώσεις των συμβαλλομένων: 

(α) Οι υποχρεώσεις της ΟΑΒΟΕΙΝΚ είναι: (ί) Η τήρηση 
επαγγελματικής εχεμύθειας αναφορικά με τις σχέσεις 
της με τις ΤΡΑΠΕΖΕΣ και με όλες τις γενικές πληροφο¬ 
ρίες τις οποίες αποκτά από τις ΤΡΑΠΕΖΕΣ σε εκτέλεση 
της σύμβασης υπό την ιδιότητά της ως εντολοδόχου 
των ΤΡΑΠΕΖΩΝ, (μ) Η μη είσπραξη από τις συνεργαζόμε- 
νες επιχειρήσεις για λογαριασμό των Τραπεζών οποιου- 
δήποτε είδους δικαιώματος ή αμοιβής επιπλέον οφείλει 
να μην συμβάλλεται, συναλλάσσεται και αναλαμβάνει 
εν γένει οποιαδήποτε υποχρέωση για λογαριασμό των 
Τραπεζών, (ϋί) Η επιβολή των υποχρεώσεων αυτών και 
σε τρίτους, οι οποίοι κατά τους όρους της παρούσας 
τυχόν αναλαμβάνουν την εκπλήρωση των αναφερόμε- 
νων υπηρεσιών, και 

(β) Οι υποχρεώσεις των ΤΡΑΠΕΖΩΝ είναι: (ί) Να υπο¬ 
δεικνύουν στην ΟΑΒϋΕΙΝΚ τις συνεργαζόμενες επιχειρή¬ 
σεις (πελάτες), (μ) Να καταβάλλουν σε αυτή το κόστος 
υποστήριξης και συντήρησης των συσκευών, το κόστος 
εγκατάστασής τους και το κόστος εκπαίδευσης των 
υπαλλήλων των συνεργαζόμενων επιχειρήσεων, (ϋί) Να 
καταρτίζουν εκπαιδευτικά προγράμματα εκπαίδευσης 
για τους υπαλλήλους τους, (ίν) Να καταβάλλει έκαστη 
στην ΟΑΒΩΕΙΝΚ ως αμοιβή το ποσό των εξήντα χιλι¬ 
άδων (60.000) Ευρώ μηνιαίως, πλέον ΦΠΑ 18%, για τις 
παρεχόμενες υπηρεσίες. 

Η διάρκεια ισχύος της παρούσας είναι αόριστη και 
άρχεται από της υπογραφής της. 

II. θέσεις της Αιτούσας 

(α) Αίτημα αρνητικής πιστοποίησης 

Σύμφωνα με την αιτούσα, η κρινόμενη συμφωνία 
συνεργασίας δεν παρακωλύει, δεν περιορίζει ούτε 
νοθεύει τον ανταγωνισμό και θα πρέπει να της 
χορηγηθεί η αιτούμενη αρνητική πιστοποίηση για τους 
παρακάτω λόγους: 

- Πρόκειται για νέα συμφωνία η οποία θα έχει ως 
αντικείμενο την παροχή υποστηρικτικών υπηρεσιών 
στο δίκτυο των τερματικών μηχανημάτων, όπου μέχρι 
τώρα δραστηριοποιούνται μεμονωμένα η κάθε μια από 
τις συμπράττουσες τράπεζες, έτσι ώστε η παραπάνω 
δραστηριότητα να ασκείται πλέον μόνο μέσω της νέας 
εταιρείας. 

- Η κρινόμενη συμφωνία θα έχει εσωστρεφή χαρακτή¬ 
ρα. Δεν θα θίγεται με αυτή η αυτονομία των συμπρατ¬ 
τουσών τραπεζών και δεν θα επιφέρει αλλαγές στη 
δομή ή την κατεύθυνση των λοιπών δραστηριοτήτων 
τους, δεδομένου ότι οι συμπράττουσες τράπεζες θα 
εξακολουθήσουν να ανταγωνίζονται τόσο στον τομέα 
τραπεζικών εργασιών, όσο και στον τομέα των πιστω¬ 
τικών καρτών, στους οποίους θα συνεχίσουν να δρα¬ 
στηριοποιούνται ανταγωνιστικά και οι δύο τράπεζες, 
τελείως ανεξάρτητα η μια από την άλλη. 

- Η κοινή επιχείρηση θα δραστηριοποιηθεί, συνεπώς, 
σε μια αγορά διακριτή από εκείνη των μητρικών επι¬ 
χειρήσεων, η οποία ούτε επηρεάζει άμεσα την αντα¬ 
γωνιστική συμπεριφορά των επιχειρήσεων αυτών ούτε 
επηρεάζεται άμεσα από αυτήν. 

- Η κοινή εταιρεία που συστήνεται θα εξορθολογικεύ- 
ει την εσωτερική λειτουργία των δύο συμπραττουσών 
τραπεζών σε συγκεκριμένο τομέα (διαχείριση του εμπο¬ 
ρικού δικτύου συναλλαγών μέσω τερματικών μηχανη¬ 
μάτων εγκατεστημένων σε επιχειρήσεις), με απώτερο 

σκοπό τη μείωση των λειτουργικών τους εξόδων μέσω 
τήρησης ενιαίου μηχανογραφικού συστήματος, ενιαίας 
συντήρησης, μείωσης του αριθμού των τερματικών μη¬ 
χανημάτων σε κάθε κατάστημα, παροχής στατιστικών 
στοιχείων κ.α. 

- Οι καταναλωτές - πελάτες των συμπραττουσών τρα¬ 
πεζών θα συνεχίσουν να απολαμβάνουν το ίδιο επίπεδο 
ανταγωνιστικών υπηρεσιών τόσο στον τομέα των πι¬ 
στωτικών καρτών όσο και σε όλους τους υπόλοιπους 
τομείς τραπεζικής δραστηριότητας, όπως σήμερα. 

- Τα τερματικά που θα διαχειρίζεται η κοινή εταιρεία 
θα είναι τα ήδη υπάρχοντα στην αγορά, ιδιοκτησίας 
των συμπραττουσών τραπεζών, καθώς και νέα που θα 
αποκτώνται κατά καιρούς από αυτές, μέσω των οποί¬ 
ων θα πραγματοποιούνται οι συναλλαγές με τη χρήση 
πιστωτικών καρτών όλων των τραπεζών που εκδίδουν 
πιστωτικές κάρτες, όπως γίνεται και σήμερα. 

- Οι υπόλοιπες τράπεζες, οι οποίες δραστηριοποι¬ 
ούνται στο χώρο των τερματικών μηχανημάτων, δεν 
εμποδίζονται να προβούν σε αντίστοιχη ενέργεια και 
να συστήσουν Κοινή Εταιρεία προς περιορισμό και του 
δικού τους λειτουργικού κόστους, καθώς δεν απαιτείται 
υψηλή αρχική επένδυση ούτε ιδιαίτερη τεχνογνωσία. 

- Οι συνεργαζόμενοι έμποροι θα συνεχίσουν να έχουν 
τη διακριτική ευχέρεια επιλογής συνεργασίας παροχής 
υπηρεσιών μέσω τερματικών μηχανημάτων Ρ08 και με 
άλλες τράπεζες ή τυχόν θυγατρικές τους, όπως γίνεται 
και σήμερα, χωρίς η γνωστοποιούμενη συνεργασία να 
περιορίζει καθ’ οιονδήποτε τρόπο τη δυνατότητά τους 
αυτή. 

- Κάθε συνεργαζόμενος έμπορος, στον οποίο τοποθε¬ 
τούνται τα τερματικά μηχανήματα, θα είναι ελεύθερος 
να επιλέξει τις τράπεζες με τις οποίες θα συνεργάζεται 
για την εκκαθάριση των συναλλαγών του μέσω ΡΟδ, οι 
οποίες θα μπορούν να είναι και τρίτες τράπεζες, πλην 
των συμπραττουσών. 

Σύμφωνα πάντοτε με την αιτούσα, εν κατακλείδι, δεν 
θα μπορούσε να υποστηριχθεί σε καμία περίπτωση ότι η 
ΟΑΒϋϋΝΚ κατέχει τέτοια δύναμη, ώστε να είναι σε θέση 
να ενεργεί ανεξάρτητα από τις λοιπές ανταγωνιστικές 
επιχειρήσεις ούτε και δύναται να εξαναγκάσει τους συ- 
νεργαζόμενους εμπόρους να επιλέγουν μόνο την κοινή 
εταιρεία για την παροχή των σχετικών υπηρεσιών. 

Για όλους τους παραπάνω λόγους η κρινόμενη συμ¬ 
φωνία, όπως αναφέρει η αιτούσα, δεν εμπίπτει στην 
απαγόρευση του άρθρου 1 παρ. 1 του ν. 703/1977. 

(β) Αίτημα εξαίρεσης 

Επικουρικά, αν θεωρηθεί ότι η συμφωνία εμπίπτει στην 
εν λόγω απαγόρευση, θα πρέπει σε κάθε περίπτωση να 
επιτραπεί με βάση την παρ. 3 του άρθρου 1 ν. 703/1977, 
δεδομένου ότι πληρούνται αθροιστικά οι παρακάτω 
προϋποθέσεις : 

- Η συνεργασία αυτή μεταξύ των δύο συμπραττου¬ 
σών τραπεζών θα επιφέρει οικονομικό εξορθολογισμό, 
αφού: (ί) τα τερματικά μηχανήματα των συμπραττουσών 
τραπεζών θα μειωθούν σε κάθε κατάστημα από δύο σε 
ένα, (ν) θα τηρείται ενιαίο μηχανογραφικό σύστημα, (ίϋ) 
θα γίνεται ενιαία συντήρηση των μηχανημάτων και (ϊν) 
θα γίνεται ενιαία παρακολούθηση και εφαρμογή των 
νέων τεχνολογιών. 

- Επιπλέον η συνεργασία των δύο συμπραττουσών 
τραπεζών μέσω της νέας εταιρείας θα συμβάλλει και 
στην καλύτερη διανομή των σχετικών υπηρεσιών, καθώς 


η κοινή εταιρεία θα δραστηριοποιείται αποκλειστικά 
στον τομέα αυτό, θα ενημερώνεται και θα προσαρμόζε¬ 
ται σε όλες τις τεχνικές και οικονομικές εξελίξεις και θα 
είναι πιο ευέλικτη από οποιοδήποτε μεγάλο πιστωτικό 
ίδρυμα. 

- Η σύμπραξη θα συμβάλλει επίσης στην προώθηση 
της τεχνικής και οικονομικής προόδου, καθώς η κοι¬ 
νή εταιρεία θα διαθέτει την απαραίτητη τεχνογνωσία 
για την εφαρμογή νέων τεχνικών και μεθόδων που θα 
βοηθήσουν στον εκσυγχρονισμό και επέκταση του δι¬ 
κτύου. 

Από τη σύμπραξη αυτή θα ωφεληθούν οι επιχειρήσεις, 
στις οποίες έχουν τοποθετηθεί τα τερματικά μηχανήματα 
ΡΟδ, λόγω της καλύτερης ποιότητας των παρεχόμενων 
σε αυτές υπηρεσιών, της ταχύτερης εξυπηρέτησης, 
της μεγαλύτερης αξιοπιστίας του συστήματος και της 
οικονομίας χώρου στο κατάστημά τους. 

Επιπλέον, θα ωφεληθούν και οι κάτοχοι πιστωτικών 
καρτών, η δυνατότητα των οποίων να πραγματοποιούν 
συναλλαγές με πιστωτική κάρτα σε επιχειρήσεις θα 
διευρυνθεί σημαντικά. 

Τέλος, θα ωφεληθούν και οι καταναλωτές από την 
παρεχόμενη νέα τεχνολογία, τη μεγαλύτερη ασφάλεια 
των συναλλαγών και τη χρήση έξυπνων καρτών. 

- Η γνωστοποιούμενη με την παρούσα σύμπραξη δεν 
επιβάλλει στις συμμετέχουσες επιχειρήσεις περιορι¬ 
σμούς, όπως άλλωστε προκύπτει και από το καταστα¬ 
τικό ίδρυσής της. 

- Παράλληλα, δεν τίθεται θέμα περιορισμού του αντα¬ 
γωνισμού, διότι η αγορά είναι ανοικτή και οποιοσδήποτε 
ενδιαφερόμενος μπορεί να ενεργοποιηθεί στη σχετική 
αγορά της κοινής επιχείρησης, χωρίς να αντιμετωπίζει 
οποιαδήποτε εμπόδια εισόδου. 

- Με τη δημιουργία της κοινής επιχείρησης θα βελτιω¬ 
θεί σημαντικά η εσωτερική λειτουργία των δύο τραπε¬ 
ζών στον τομέα παροχής υπηρεσιών μέσω τερματικών 
μηχανημάτων ΡΟδ, χωρίς να μεταβάλλεται κατά τα 
λοιπά η σχετική αγορά, στο βαθμό που : (ί) δεν εμποδί¬ 
ζονται τρίτες τράπεζες ή θυγατρικές τους να επιτύχουν 
τον ίδιο στόχο με τη σύσταση κοινών επιχειρήσεων 
στην ίδια αγορά, (ϋ) ο έμπορος δεν εμποδίζεται να επι- 
λέξει την τράπεζα ή θυγατρική της με την οποία θα 
συνεργάζεται, σύμφωνα με το ύψος της προμήθειας που 
τον συμφέρει, όπως γίνεται και σήμερα και (ίϋ) κάτοχοι 
καρτών άλλων Τραπεζών θα δύνανται να χρησιμοποιούν 
τα τερματικά μηχανήματα της κοινής εταιρείας, όπως 
και σήμερα. 

Συμπερασματικά, σύμφωνα με την αιτούσα, η δρα¬ 
στηριότητα της κοινής εταιρείας δεν αφορά καθαυτή 
τραπεζικές υπηρεσίες πιστωτικών καρτών, αλλά πα¬ 
ρεπόμενες, υποστηρικτικές υπηρεσίες σχετικές με τα 
τερματικά μηχανήματα ΡΟδ, τα οποία είναι αναγκαία 
για την πραγματοποίηση και εκκαθάριση των συναλ¬ 
λαγών μέσω πιστωτικών καρτών. 

Η κοινή εταιρεία θα προσφέρει υπηρεσίες στις μητρι¬ 
κές εταιρείες, οι οποίες δεν θα δύνανται να επηρεάσουν 
την τιμολογιακή πολιτική των μητρικών εταιρειών, διότι 
θα είναι υπηρεσίες διαχείρισης, προώθησης, μηχανο¬ 
γράφησης και συντήρησης των τερματικών μηχανη¬ 
μάτων ΡΟδ. 

Σε κάθε περίπτωση δεν υφίσταται δυνατότητα δυσμε¬ 
νούς επίπτωσης ούτε στον καταναλωτή αφού η κοινή 
εταιρεία δεν θα έχει τη δυνατότητα επηρεασμού της 

τιμολογιακής πολιτικής των τραπεζών προς τους πε¬ 
λάτες της κατόχους πιστωτικών καρτών. 

III. ΣΥΜΠΡΑΤΤΟΥΣΕΣ ΕΠΙΧΕΙΡΗΣΕΙΣ 

(α) «ΑΛΦΑ ΤΡΑΠΕΖΑ ΑΝΩΝΥΜΟΣ ΕΤΑΙΡΙΑ» 

Η “ΑΙΡΗΑ ΒΑΝΚ” λειτουργεί σαν Ανώνυμη Τραπεζική 
Εταιρεία σύμφωνα με τις διατάξεις του ν. 2190/1920 περί 
ανωνύμων εταιρειών, τις διατάξεις του ν. 2076/1992 περί 
Πιστωτικών Ιδρυμάτων και τις διατάξεις των λοιπών 
νομοθετημάτων. 

Σκοπός της εταιρείας είναι η ενέργεια όλων των 
τραπεζικών εργασιών στην Ελλάδα και στο εξωτερικό. 
Ειδικότερα, στο σκοπό της εταιρείας ανήκουν, μεταξύ 
άλλων, οι ακόλουθες εργασίες: Αποδοχή χρηματικών 
καταθέσεων κάθε είδους, χορήγηση δανείων και πι¬ 
στώσεων οποιοσδήποτε μορφής, προεξόφληση ή προ¬ 
καταβολή επί συναλλαγματικών και γραμματίων εις 
διαταγή και οποιωνδήποτε εμπορικών ή άλλων τίτλων, 
χορήγηση ενεγγύων πιστώσεων, παροχή εγγυήσεων 
υπέρ τρίτων, έκδοση πιστωτικών και χρεωστικών καρ¬ 
τών, παροχή υπηρεσιών χρηματοδοτικής μισθώσεως 
(ΙΕΑ3ΙΝΘ) και προεξοφλήσεως απαιτήσεων (ΕΑΟΤΟΒΙΝΘ 
- ΡΟΒΡΑΙΤΙΝΘ), κάλυψη ομολογιών και μετοχών για λο¬ 
γαριασμό τρίτων (ϋΝΟΕΒ\Λ/ΒΙΤΙΝΘ) ή για λογαριασμό 
της Τραπέζης, ίδρυση ή συμμετοχή σε οποιοσδήποτε 
μορφής επιχειρήσεις, τραπεζικές ή μη, στην Ελλάδα 
και στο εξωτερικό, όλες οι εργασίες, πράξεις ή συ¬ 
ναλλαγές που προβλέπονται από το ν. 2396/1996 περί 
παροχής επενδυτικών υπηρεσιών, όπως εκάστοτε θα 
ισχύει, καθώς και οποιαδήποτε άλλη πράξη, συναλλαγή 
ή υπηρεσία προβλέπεται να ενεργείται από Τράπεζα 
σύμφωνα με την Ελληνική νομοθεσία, τη νομοθεσία της 
Ευρωπαϊκής Ενώσεως ή τη νομοθεσία οποιοσδήποτε 
άλλης χώρας, στην οποία ασκεί ή θα ασκεί δραστηρι¬ 
ότητα η Τράπεζα. 

Η “ΑΙΡΗΑ ΒΑΝΚ” είναι πολυμετοχική Ανώνυμη Τραπε¬ 
ζική Εταιρεία, στην οποία κανείς μέτοχος δεν κατέχει 
ποσοστό μετοχών που υπερβαίνει το 2% του μετοχικού 
της κεφαλαίου, με εξαίρεση τον κ. Γ.Σ. Κωστόπουλο 
(2,56%). 

Ο κύκλος εργασιών της “ΑΙ_ΡΗΑ ΒΑΝΚ”, με βάση τις 
διατάξεις του άρθρου 4στ παρ. 4. του ν. 703/77, για το 
οικονομικό έτος 2002 ήταν 1.841.885 εκατ. Ευρώ, για το 
2003 ήταν 1.858.366 εκατ. Ευρώ και για το 2004 (έως 
30.09.2004) ήταν 1.485.801 εκατ. Ευρώ. 

(β) «ΤΡΑΠΕΖΑ ΕΡΘ ΕϋΒΟΒΑΝΚ ΕΒΘΑ3ΙΑ3 ΑΝΩΝΥΜΗ 
ΕΤΑΙΡΙΑ» 

Η ΕϋΒΟΒΑΝΚ ΕΒΘΑ3ΙΑ5 λειτουργεί σαν Ανώνυμη 
Τραπεζική Εταιρεία σύμφωνα με τις διατάξεις του ν. 
2190/1920 περί ανωνύμων εταιρειών, όπως ισχύει σή¬ 
μερα, τις διατάξεις του ν. 2076/1992 περί Πιστωτικών 
Ιδρυμάτων και τις διατάξεις των λοιπών συναφών νο¬ 
μοθετημάτων. 

Σκοπός της εταιρείας είναι η ενέργεια τραπεζικών 
εργασιών για ίδιον αυτής λογαριασμό ή για λογαριασμό 
άλλων. 

Οι ακόλουθες εργασίες, έργα, υπηρεσίες και γενικώς 
δραστηριότητες, που απαριθμούνται μόνο ενδεικτικούς 
και όχι περιοριστικούς, εμπίπτουν στο σκοπό της Τράπε¬ 
ζας: Αποδοχή καταθέσεων χρημάτων ή άλλων αξιών ή 
γενικώς άλλων επιστρεπτέων κεφαλαίων από το κοινό, 
χορήγηση δανείων, χορήγηση πιστώσεων οποιοσδήποτε 
μορφής, λήψη δανείων και πιστώσεων οποιοσδήποτε 
μορφής, πράξεις διενέργειας πληρωμών και μεταφοράς 


κεφαλαίων, έκδοση και διαχείριση μέσων πληρωμής 
(περιλαμβανομένων των πιστωτικών και χρεωστικών 
καρτών και πάσης φύσεως επιταγών), ίδρυση επιχει¬ 
ρήσεων και εταιρειών και συμμετοχή σε υφιστάμενες 
επιχειρήσεις ή εταιρείες, οποιεσδήποτε άλλες επενδυ¬ 
τικές υπηρεσίες πάσης φύσεως, κύριες και παρεπόμε¬ 
νες, περιλαμβανομένης της κατάρτισης συναλλαγών επί 
χρηματοπιστωτικών μέσων σε οποιαδήποτε οργανωμέ¬ 
νη χρηματιστηριακή αγορά. 

Στις 30.6.2004 η μετοχική σύνθεση της εταιρείας είχε 
ως εξής: το ΕΡΘ ΒΑΝΚ ΕϋΒΟΡΕΑΝ ΡΙΝΑΝΩΙΑΙ ΘΒΟϋΡ 
της οικογένειας Λάτση κατείχε το 41% του συνόλου 
των μετοχών της ΕϋΒΟΒΑΝΚ ΕΒΟΑ3ΙΑ3 μέσω των 
εταιρειών ΕΡΘ Θ0Ν30ΕΙ0ΑΤΕΩ ΗΟίϋΙΝΘ3 3Α (37,91%) 
και ΕΡΘ ΕΧΘΗΑΝΘΕ ΗΟΕΩΙΝΘ3 Ι_Τϋ (3,89%), ενώ πάνω 
από 350.000 ιδιώτες και θεσμικοί επενδυτές κατείχαν 
το υπόλοιπο των μετοχών. 

Με βάση τις διατάξεις του άρθρου 4στ παρ. 4. του 
ν. 703/1977, ο παγκόσμιος κύκλος εργασιών της για το 
οικονομικό έτος 2002 ήταν 2.834.462.407 Ευρώ και για 
το έτος 2003 ήταν 3.273.739.393 Ευρώ, ενώ ο κύκλος 
εργασιών της στην Ελληνική αγορά για το οικονομικό 
έτος 2002 ήταν 2.388.357.086 Ευρώ και για το έτος 2003 
ήταν 2.662.842.020 Ευρώ. 

IV. ΣΧΕΤΙΚΗ ΑΓΟΡΑ 

1. Σχετική αγορά προϊόντων / υπηρεσιών 

Η σχετική αγορά προϊόντων ή υπηρεσιών περιλαμβάνει 
το σύνολο των προϊόντων ή υπηρεσιών που θεωρούνται 
από τον καταναλωτή εναλλάξιμα ή δυνάμενα να υποκα¬ 
τασταθούν μεταξύ τους, λόγω των χαρακτηριστικών τους, 
της τιμής τους και της σκοπούμενης χρήσης τους. 

Στην κρινόμενη υπόθεση η σχετική αγορά είναι η 
αγορά στην οποία δραστηριοποιείται η κοινή εταιρεία, 
δηλαδή η αγορά παροχής παρεπόμενων υποστηρικτικών 
υπηρεσιών και ειδικότερα υποβοήθησης του εμπορικού 
δικτύου συναλλαγών μέσω τερματικών μηχανημάτων 
- συσκευών των δύο τραπεζών. 

Όπως αποτυπώνεται στη Σύμβαση Συνεργασίας, 
η συνεργασία θα συνίσταται στη διαχείριση, καλή 
λειτουργία, συντήρηση και προώθηση των τερματικών 
μηχανημάτων Ρ03 μέσω των οποίων πραγματοποιούνται 
συναλλαγές με τη χρήση πιστωτικών καρτών, την καλή 
λειτουργία του δικτύου και την προώθηση του δικτύου 
Ρ03. 

Οι εταιρείες οι οποίες δραστηριοποιούνται στην ελ¬ 
ληνική αγορά έχουν ευρύτερο αντικείμενο και δεν αφο¬ 
ρούν μόνο στην παροχή υπηρεσιών υποστηρικτικών των 
τερματικών μηχανημάτων Ρ03. 

Σύμφωνα με τις απαντήσεις των εταιρειών αυτών, 
δεν υπάρχουν δημοσιευμένα στοιχεία για την εν λόγω 
αγορά (υποστηρικτικές υπηρεσίες), ούτε κάποια σχετική 
μελέτη, με αποτέλεσμα να μη μπορεί να εκτιμηθεί το 
συνολικό μέγεθος αυτής. 

Η ΘΑΒϋϋΝΚ δεν θα έχει η ίδια προμηθευτές και δεν 
θα αγοράζει τα μηχανήματα, αλλά θα τα προμηθεύεται 
από τις δύο τράπεζες, στην ιδιοκτησία των οποίων θα 
ανήκουν, όπως και σήμερα. 

Οι εταιρείες οι οποίες προμηθεύουν τερματικά στην 
αγορά είναι οι : ΑΕΤΙϋ3, ΜΕΙΕΟΝ ΤΕΘΗΝΟΙΟΘΙΕ3, 
ΡΒΙΝΤΕΘ, ΑΒΘ, ΑΕΤΕΘ, Α.Ε., ΠΑΝΟΣ Σ. ΣΑΒΒΙΔΗΣ, 
3ΚΕΥΕ. 

Οι προμηθευτές αυτοί θα προμηθεύουν κατευθείαν τις 
τράπεζες με τις τερματικές μηχανές και στη συνέχεια η 

ΩΑΒϋΙ-ΙΝΚ θα παρακολουθεί την αποστολή και εγκατά¬ 
στασή τους στις συνεργαζόμενες επιχειρήσεις. 

Οι αναφερόμενες προμηθεύτριες εταιρείες αναλαμβά¬ 
νουν συμβατικώς και τη συντήρηση των ΡΟδ. Μετά το 
πέρας της περιόδου αυτής τη συντήρηση αναλαμβάνει 
η κάθε τράπεζα χωριστά με τη συνεργασία τρίτης τε¬ 
χνικής εταιρείας. 

Με την ίδρυση της κοινής εταιρείας ΩΑΒϋϋΝΚ η συ¬ 
ντήρηση θα γίνεται από την ΩΑΒΩΕΙΝΚ ή από τρίτη 
τεχνική εταιρεία. 

Με το από 15.7.2005 (αριθ. πρωτ. 4266) έγγραφό τους 
οι γνωστοποιούσες εταιρείες δηλώνουν κατηγορηματικά 
ότι η κοινή εταιρεία δεν θα έχει εμπορική δραστηριότη¬ 
τα πέρα από την παροχή υπηρεσιών στις συμπράττου- 
σες τράπεζες και δεν θα προσφέρει τις υπηρεσίες της 
σε άλλες τράπεζες ή τρίτους, τα δε έξοδα λειτουργίας 
της θα καλύπτονται από μηνιαία αμοιβή που θα κατα¬ 
βάλλουν οι ιδρύτριες τράπεζες. 

Ως εκ τούτου, παρέλκει η έρευνα της σχετικής αγο¬ 
ράς, εφόσον η ιδρυόμενη εταιρεία δεν έχει σκοπό να 
δραστηριοποιηθεί περαιτέρω σε αυτήν. 

2. Σχετική Γεωγραφική Αγορά 

Η σχετική γεωγραφική αγορά περιλαμβάνει την περι¬ 
οχή στην οποία οι συμπράττουσες επιχειρήσεις παρέ¬ 
χουν τις σχετικές υπηρεσίες υπό επαρκώς ομοιογενείς 
συνθήκες ανταγωνισμού. 

Στην υπό κρίση υπόθεση ως σχετική γεωγραφική αγο¬ 
ρά θεωρείται το σύνολο της ελληνικής επικράτειας. 

V. ΝΟΜΙΚΗ ΕΚΤΙΜΗΣΗ 

Σύμφωνα με το άρθρο 1 παρ. 1 του ν. 703/1977, όπως 
ισχύει, απαγορεύονται όλες οι συμφωνίες μεταξύ των 
επιχειρήσεων, όλες οι αποφάσεις ενώσεων επιχειρήσε¬ 
ων και κάθε μορφής εναρμονισμένη πρακτική επιχειρή¬ 
σεων, οι οποίες έχουν ως αντικείμενο ή αποτέλεσμα 
την παρεμπόδιση, τον περιορισμό ή την νόθευση του 
ανταγωνισμού ιδίως δε αυτές που συνίστανταί: (α) στον 
άμεσο ή έμμεσο καθορισμό των τιμών αγοράς ή πώ¬ 
λησης ή άλλων όρων συναλλαγής, (β) στον περιορισμό 
ή στον έλεγχο της παραγωγής, της διάθεσης, της τε¬ 
χνολογικής ανάπτυξης ή των επενδύσεων, (γ) στην κα¬ 
τανομή των αγορών ή των πηγών εφοδιασμού, (δ) στην 
εφαρμογή άνισων όρων για ισοδύναμες παροχές στο 
εμπόριο, κατά τρόπο που να δυσχεραίνεται η λειτουργία 
του ανταγωνισμού, ιδίως δε στην αδικαιολόγητη άρνη¬ 
ση πώλησης, αγοράς ή συναλλαγής, (ε) στην εξάρτηση 
σύναψης συμβάσεων από την αποδοχή εκ μέρους των 
αντισυμβαλλομένων πρόσθετων παροχών που από τη 
φύση τους ή σύμφωνα με τις εμπορικές συνήθειες δε 
συνδέονται με το αντικείμενο των συμβάσεων αυτών. 

Στην υπό κρίση υπόθεση με την υπογραφή του το 
από 29.6.2004 συμβολαίου μεταξύ των εταιρειών «ΑΛΦΑ 
ΤΡΑΠΕΖΑ ΑΝΩΝΥΜΟΣ ΕΤΑΙΡΙΑ» (ΑΕΡΗΑ ΒΑΝΚ) και «ΤΡΑ¬ 
ΠΕΖΑ ΕΡ<3 ΕυΒΟΒΑΝΚ ΕΒΟΑ3ΙΑ3 ΑΝΩΝΥΜΗ ΕΤΑΙΡΙΑ» 
(ΕυΒΟΒΑΝΚ ΕΒΟΑ5ΙΑ3) συστάθηκε από κοινού η «ΑΝΩ¬ 
ΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ ΔΙΚΤΥ¬ 
ΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ» με διακριτικό τίτ¬ 
λο «ΚΑΡΝΤΛΙΝΚ Α.Ε.» και δημιουργήθηκε σύμπραξη και 
υποχρέωση των εν λόγω εταιρειών για γνωστοποίηση 
(άρθρ. 21 παρ. 1 ν. 703/1977). Στην παραπάνω υποχρέω¬ 
ση γνωστοποίησης ανταποκρίθηκαν οι συμπράττουσες 
εταιρείες εμπρόθεσμα.. 

Ειδικότερα, σε σχέση με το χαρακτήρα της παραπάνω 
κοινής επιχείρησης ως σύμπραξης επισημαίνονται τα 
ακόλουθα. 


Οι εταιρείες ΈϋΒΟΒΑΝΚ ΕΒΘΑ3ΙΑ3” και “ΑΕΡΗΑ ΒΑΝΚ” 
αποκτούν κοινό έλεγχο επί της κοινής θυγατρικής, διό¬ 
τι, όπως αναφέρθηκε, οι ανωτέρω ιδρυτικές εταιρείες 
είναι αποκλειστικοί μέτοχοι της κοινής θυγατρικής με 
ποσοστό 50% η κάθε μία, γεγονός που συνεπάγεται 
την ίση εκπροσώπηση στη Γ ενική Συνέλευση της εται¬ 
ρείας. Η σύνθεση του πρώτου Δ.Σ. διαμορφώνεται από 
τρία (3) μέλη από την ΈϋΒΟΒΑΝΚ ΕΒΟΑ3ΙΑ3” και τρία 
(3) μέλη από την “ΑΕΡΗΑ ΒΑΝΚ”. Ωστόσο, παρά την 
ύπαρξη κοινού ελέγχου, δεν πρόκειται για κοινή επι¬ 
χείρηση με χαρακτήρα συγκέντρωσης κατά την έννοια 
του άρθρου 4 παρ. 2 του ν. 703/1977. Και τούτο διότι, 
σύμφωνα με το άρθρ. 4 παρ. 5 εδ. α' του ν. 703/1977, 
όπως ισχύει, προκειμένου να χαρακτηρισθεί μια κοινή 
επιχείρηση ως συγκέντρωση θα πρέπει να εκπληρώνει 
σε μόνιμη βάση όλες τις λειτουργίες μιας αυτόνομης 
οικονομικής ενότητας. Η προϋπόθεση αυτή πληρούται 
όταν διαπιστώνεται διαρκής και διαρθρωτική μεταβο¬ 
λή των συμμετεχουσών επιχειρήσεων, δηλαδή όταν η 
κοινή επιχείρηση λειτουργεί στην αγορά εκτελώντας 
τις συνήθεις λειτουργίες των λοιπών επιχειρήσεων 
που ασκούν δραστηριότητες στην ίδια αγορά. Η κοι¬ 
νή επιχείρηση πρέπει για το σκοπό αυτό να διαθέτει 
επαρκείς χρηματοοικονομικούς και λοιπούς πόρους, 
όπως επίσης προσωπικό και στοιχεία του ενεργητικού, 
ώστε να ασκεί επιχειρηματική δραστηριότητα σε μόνιμη 
βάση. Μία κοινή επιχείρηση δεν λειτουργεί αυτόνομα, 
αν απλώς αναλαμβάνει ειδικό τομέα στο πλαίσιο των 
δραστηριοτήτων των ιδρυτικών επιχειρήσεων, χωρίς 
να έχει πρόσβαση στην αγορά. Αυτό συμβαίνει για 
παράδειγμα σε κοινές επιχειρήσεις που περιορίζονται 
στην έρευνα και ανάπτυξη ή στην παραγωγή. Η ισχυρή 
παρουσία των ιδρυτικών επιχειρήσεων σε αγορές στο 
προηγούμενο και στο επόμενο στάδιο της παραγωγής 
αποτελεί στοιχείο που πρέπει να ληφθεί υπόψη για να 
εκτιμηθεί κατά πόσο μία κοινή επιχείρηση έχει αυτόνομο 
χαρακτήρα όταν αυτή η παρουσία οδηγεί σε αξιόλογες 
αγοροπωλησίες μεταξύ των ιδρυτικών επιχειρήσεων 
και της κοινής επιχείρησης. Όταν υπάρχει πρόθεση οι 
πωλήσεις από την κοινή επιχείρηση προς τις ιδρυτικές 
της να παρουσιάζουν χαρακτήρα διάρκειας, το βασικό 
ερώτημα είναι αν ανεξάρτητα από τις πωλήσεις αυτές 
η κοινή επιχείρηση προορίζεται να παίξει ενεργητικό 
ρόλο στην αγορά. Από την άποψη αυτή συνιστά ση¬ 
μαντικό στοιχείο το ποσοστό που αντιπροσωπεύουν 
αυτές οι πωλήσεις επί του συνόλου της παραγωγής της 
κοινής επιχείρησης.Ένα άλλο στοιχείο είναι κατά πόσο 
οι πωλήσεις προς τις ιδρυτικές επιχειρήσεις πραγμα¬ 
τοποιούνται με τους συνήθεις όρους συναλλαγών (Βλ. 
σχετ. Ανακοίνωση Ευρωπαϊκής Επιτροπής μετά τον υπ’ 
1310/1997 Κανονισμό). 

Με βάση τα παραπάνω, στην κοινή εταιρεία μεταξύ 
της ΑΕΡΗΑ ΒΑΝΚ και της ΕϋΒΟΒΑΝΚ ΕΒΘΑ3ΙΑ3 δεν 
πληρούται η ανωτέρω προϋπόθεση της αυτόνομης οι¬ 
κονομικής οντότητας, κυρίως διότι η κοινή εταιρεία δεν 
θα έχει δική της εμπορική και οικονομική πολιτική και 
δεν θα στελεχωθεί με προσωπικό ανεξάρτητο από τις 
ιδρυτικές εταιρείες. Επομένως, η κοινή επιχείρηση δεν 
αποτελεί συγκέντρωση κατά την έννοια του άρθρου 4 
παρ. 2 του ν. 703/1977, αλλά συνιστά σύμπραξη των γνω- 
στοποιουσών εταιρειών και επομένως πρέπει να εξετα- 
σθεί υπό το πρίσμα του άρθρου 1 του ν. 703/1977. 

Αναφορικά με το ερώτημα, εάν η εν λόγω γνωστο- 
ποιηθείσα σύμπραξη εμπίπτει στο πλαίσιο του άρθρου 
1 παρ. 1 ν. 703/1977 παρατηρούνται τα εξής. 

Όπως προκύπτει από τα πραγματικά περιστατικά, η 
κοινή εταιρεία θα δραστηριοποιείται σε αγορά διακριτή 
από εκείνη των μητρικών εταιρειών, η οποία ούτε επηρε¬ 
άζει την ανταγωνιστική συμπεριφορά των επιχειρήσεων 
αυτών ούτε επηρεάζεται από αυτήν. 

Επίσης, η κοινή εταιρεία θα διαχειρίζεται τα τερματι¬ 
κά μόνο των συμπραττουσών τραπεζών και δε θα έχει 
εμπορική δραστηριότητα πέραν της παροχής υπηρεσιών 
στις συμπράττουσες τράπεζες, εφόσον δε θα προσφέ¬ 
ρει υπηρεσίες σε άλλες τράπεζες ή τρίτους. 

Η υποστηρικτική αυτή εργασία θα συμβάλλει στην κα¬ 
λύτερη διανομή των σχετικών υπηρεσιών, αφού η κοινή 
εταιρεία θα δραστηριοποιείται μόνο στον τομέα αυτό, 
ενώ παράλληλα θα συντελέσει στον εκσυγχρονισμό και 
στην επέκταση του δικτύου των συμπραττουσών τραπε¬ 
ζών. Οι συμπράττουσες τράπεζες θα εξακολουθήσουν 
να είναι ανταγωνίστριες στην αγορά των τραπεζικών 
εργασιών και των πιστωτικών καρτών στις οποίες δρα¬ 
στηριοποιούνται και ανταγωνίζονται. 

Τέλος, δε θα υπάρξουν εμπόδια εισόδου άλλων τρα¬ 
πεζών στην ίδια κατεύθυνση, αφού με τη σύμβαση σύ¬ 
στασης, δεν εμποδίζονται άλλες τράπεζες να επιτύχουν 
τον ίδιο στόχο. 

Περαιτέρω, η σύμπραξη των συμβαλλομένων που πραγ¬ 
ματοποιείται μέσω της σύστασης κοινής επιχείρησης θα 
μπορούσε να αποτελεί σύμπραξη ήσσονος σημασίας, αφού 
οι συμπράττουσες επιχειρήσεις δεν δραστηριοποιούνται 
οι ίδιες στην εν λόγω σχετική αγορά, το δε μερίδιο αγο¬ 
ράς, το οποίο θα δημιουργηθεί από τη δραστηριοποίηση 
της κοινής εταιρείας, δεν αναμένεται να είναι υψηλό. Και 
τούτο διότι η κοινή εταιρεία δεν θα παρέχει υπηρεσίες σε 
άλλες τράπεζες ή οργανισμούς, στις οποίες θα εξακολου¬ 
θήσουν να προσφέρουν τις υπηρεσίες τους οι προμηθεύ- 
τριες εταιρείες ή άλλες τρίτες τεχνικές εταιρείες. 

Ωστόσο, από τα χορηγηθέντα στοιχεία από τις εται¬ 
ρείες που, μεταξύ των άλλων δραστηριοτήτων τους, πα¬ 
ρέχουν και υποστηρικτικές υπηρεσίες, δεν είναι δυνατό 
να προσδιορισθεί με ακρίβεια το μερίδιο αγοράς της 
κάθε εταιρείας στο πεδίο των υποστηρικτικών υπηρε¬ 
σιών, λόγω του ότι δεν υπάρχουν μετρήσεις για αυτό, 
ούτε εκτιμήσεις των εταιρειών. Κατά συνέπεια, στην 
κρινόμενη αγορά δεν μπορεί να τύχει εφαρμογής η 
Ανακοίνωση της Επιτροπής Ανταγωνισμού της 2ας Μαρ¬ 
τίου 2006 περί συμφωνιών ήσσονος σημασίας, ελλείψει 
ασφαλών στοιχείων για τα μερίδια αγοράς. 


Αναφορικά με τη διάρκεια της κοινής εταιρείας η σύμ¬ 
βαση προβλέπει είκοσι πέντε έτη (25) έτη. Επειδή δεν 
υπάρχουν ακριβή στοιχεία για τα μερίδια αγοράς των 
άλλων ανταγωνιστριών εταιρειών και λόγω του ότι δεν 
είναι δυνατόν να διαπιστωθεί πώς θα λειτουργήσει ο 
ανταγωνισμός μετά τη δραστηριοποίηση της κοινής 
εταιρείας, θεωρείται σκόπιμο οι γνωστοποιούσες να 
ενημερώσουν μετά την πάροδο εύλογου χρονικού δια¬ 
στήματος την Επιτροπή Ανταγωνισμού για τις συνθήκες 
ανταγωνισμού στη σχετική αγορά. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού - Τμήμα Β': 

Α. Αποφαίνεται ότι η από 27.7.2004 νομίμως γνωστο- 
ποιηθείσα Πράξη για τη σύσταση της κοινής εταιρείας 
με την επωνυμία «ΑΝΩΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ 
ΚΑΙ ΛΕΙΤΟΥΡΓΙΑΣ ΔΙΚΤΥΩΝ ΗΛΕΚΤΡΟΝΙΚΩΝ ΣΥΝΑΛ¬ 
ΛΑΓΩΝ» και με διακριτικό τίτλο «ΚΑΡΝΤΛΙΝΚ Α.Ε.» από 
τις εταιρείες «ΑΛΦΑ ΤΡΑΠΕΖΑ ΑΝΩΝΥΜΟΣ ΕΤΑΙΡΙΑ» 
και «ΤΡΑΠΕΖΑ ΕΡΟ ΕυΒΟΒΑΝΚ ΕΒΟΑ3ΙΑ3 ΑΝΩΝΥΜΟΣ 
ΕΤΑΙΡΙΑ», φέρει τον χαρακτήρα της σύμπραξης, κατά 
την έννοια του άρθρου 1 του ν. 703/1977, όπως ισχύει, 
και όχι αυτόν της συγκέντρωσης. 

Β. Χορηγεί στην ανωτέρω γνωστοποιηθείσα Πράξη 
σύμπραξης αρνητική πιστοποίηση κατά το άρθρο 11 
παρ. 1 του ν. 703/1977, όπως ισχύει. 

Γ. Καλείται η συσταθείσα εταιρεία με την επωνυμία 
«ΑΝΩΝΥΜΟΣ ΕΤΑΙΡΙΑ ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙ¬ 
ΑΣ ΔΙΚΤΥΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ» και με 
διακριτικό τίτλο “ΚΑΡΝΤΛΙΝΚ Α.Ε.” να επικαιροποιήσει 
τη γνωστοποίηση σε δέκα (10) χρόνια από την ημε¬ 
ρομηνία εκδόσεως της απόφασης χορήγησης αρνη¬ 
τικής πιστοποίησης, όσον αφορά τους όρους και τις 
προϋποθέσεις λειτουργίας της κατά την τότε χρονική 
περίοδο, καθώς και τις συνθήκες ανταγωνισμού στη 
σχετική αγορά. 

Η Απόφαση εκδόθηκε την 17η Νοεμβρίου 2006. 

Η απόφαση να δημοσιευθεί στην Εφημερίδα της Κυ- 
βερνήσεως, σύμφωνα με το άρθρο 23 παρ. 7 του Κα¬ 
νονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ 361/Β74.4.2001). 

Αθήνα, 22 Νοεμβρίου 2006 
Η Προεδρεύουσα του Β' Τμήματος 
ΑΡΙΣΤΕΑ ΣΙΝΑΝΙΩΤΗ 

Η Γραμματέας 

ΟΛΓΑ - ΑΝΙΤΑ ΡΑΦΤΟΠΟΥΛΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιί1ρ://ννίννν.θί.ίκ - ί-ιτίίΐΙ: »θί)[ίΐ35ί6ί@θ1.ί|ί 




